|  |  |
| --- | --- |
|  | **EELNÕU** |
|  | 20.11.2024 nr 1-4/24/201 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Tapa valla ametiasutuse struktuur ja teenistuskohtade koosseis** |
|  |
| Aluseks võttes kohaliku omavalitsuse korralduse seaduse § 22 lõike 1 punkti 36 ja lg 3 ja  avaliku teenistuse seaduse § 11 lg 5:   1. Kinnitada Tapa Vallavalitsuse kui ametiasutuse struktuur ja teenistujate koosseis alates 01.12.2024: | |
|  | |

| **Struktuuriüksus** | **Teenistuskoha nimetus** | **Teenistuskoha jaotus ja koormus** | | **Tähtajalisus** | **Teenistusgrupp** |
| --- | --- | --- | --- | --- | --- |
|  |  | **Ameti-koht** | **Töö-koht** |  |  |
| Vallavanema otsealluvuses, struktuuriüksuseta | Avalike suhete spetsialist |  | 1 | tähtajatu | keskastme-spetsialistid |
| Kultuuriosakond | Kultuuri- ja noorsootööspetsialist |  | 1 | tähtajatu | keskastme-spetsialistid |
| Kultuuriosakond | Noorte heaolu spetsialist |  | 0,5 | Tähtajaline, Alates 01.01.2025  kuni 31.12.2027 | keskastme-spetsialistid |
| Arenguosakond | Infotehnoloogia-spetsialist |  | 1 | tähtajatu | keskastme-spetsialistid |
| Arenguosakond | Arendusspetsialist |  | 1 | tähtajatu | keskastme-spetsialistid |
| Arenguosakond | Järelevalvespetsialist | 1 |  | tähtajatu | keskastme-spetsialistid |
| Finantsosakond | Finantsjuht  (osakonna juhataja) | 1 |  | tähtajatu | keskastmejuhid ja tippspetsialistid |
| Finantsosakond | Pearaamatupidaja | 1 |  | tähtajatu | keskastmejuhid ja tippspetsialistid |
| Finantsosakond | Vanemraamatupidaja |  | 1 | tähtajatu | keskastme-spetsialistid |
| Finantsosakond | Raamatupidaja |  | 3 | tähtajatu | keskastme-spetsialistid |
| Haldusosakond | Abivallavanem  (osakonna juhataja) | 1 |  | tähtajatu | keskastmejuhid ja tippspetsialistid |
| Haldusosakond | Ehitusspetsialist | 1 |  | tähtajatu | keskastme-spetsialistid |
| Haldusosakond | Maakorraldaja | 1 |  | tähtajatu | keskastme-spetsialistid |
| Haldusosakond | Keskkonnaspetsialist | 1 |  | tähtajatu | keskastme-spetsialistid |
| Haldusosakond | Teede- ja liikluskorraldus-spetsialist | 1 |  | tähtajatu | keskastme-spetsialistid |
| Haldusosakond | Hankespetsialist | 1 |  | tähtajatu | keskastme-spetsialistid |
| Haridus- ja sotsiaalosakond | Haridusspetsialist | 1 |  | tähtajatu | keskastme-spetsialistid |
| Haridus- ja sotsiaalosakond | Sotsiaalhoolekande juhtivspetsialist | 1 |  | tähtajatu | keskastmejuhid ja tippspetsialistid |
| Haridus- ja sotsiaalosakond | Sotsiaalhoolekande-spetsialist | 2 |  | tähtajatu | keskastme-spetsialistid |
| Haridus- ja sotsiaalosakond | Sotsiaaltöö assistent |  | 1 | tähtajatu | keskastme-spetsialistid |
| Haridus- ja sotsiaalosakond | Lastekaitsespetsialist | 2 |  | tähtajatu | keskastme-spetsialistid |
| Haridus- ja sotsiaalosakond | Laste ja perede heaolu spetsialist | 1 |  | tähtajatu | keskastme-spetsialistid |
| Haridus- ja sotsiaalosakond | Avahooldaja |  | 7 | tähtajatu | spetsialistid ja tehnilised töötajad |
| Haridus- ja sotsiaalosakond | Autojuht |  | 1 | tähtajatu | spetsialistid ja tehnilised töötajad |
| Vallakantselei | Vallasekretär | 1 |  | tähtajatu | keskastmejuhid ja tippspetsialistid |
| Vallakantselei | Dokumendihalduse spetsialist | 1 |  | tähtajatu | keskastme-spetsialistid |
| Vallakantselei | Jurist | 1 |  | tähtajatu | keskastme-spetsialistid |
| Vallakantselei | Kantselei sekretär | 1 |  | tähtajatu | keskastme-spetsialistid |
| Vallakantselei | Volikogu sekretär | 1 |  | tähtajatu | keskastme-spetsialistid |
| Vallakantselei | Koristaja |  | 1 | tähtajatu | spetsialistid ja tehnilised töötajad |
| **Teenistuskohti kokku** | **39,5** | **21** | **18,5** |  |  |

1. Lubada Tapa Vallavalitsusel teha muudatusi ametiasutuse teenistuskohtade koosseisus

volikogu poolt kehtestatud palgafondi piires.

1. Tunnistada kehtetuks Tapa Vallavolikogu 15. novembri 2023 otsus nr 102 “Tapa Vallavalitsuse struktuur ja teenistuskohtade koosseis“.
2. Otsus jõustub 01. detsembril 2024.

|  |
| --- |
| *(allkirjastatud digitaalselt)*  Maksim Butšenkov  vallavolikogu esimees |

|  |  |  |
| --- | --- | --- |
| **Seletuskiri** | | |
| Seletuskiri volikogu otsuse eelnõu “Tapa valla ametiasutuse struktuuri ja teenistuskohtade koosseis“ juurde  Õiguslik regulatsioon.  Kohaliku omavalitsuse korralduse seaduse § 22 lõike 1 punkti 36 kohaselt kuulub valla ametiasutuse struktuuri ja teenistuskohtade koosseisu kehtestamine volikogu ainupädevusse.  Avaliku teenistuse seaduse § 11 lõike 5 kohaselt kehtestab kohaliku omavalitsuse üksuse ametiasutuse teenistuskohtade koosseisu kohaliku omavalitsuse üksuse volikogu. Kohaliku omavalitsuse üksuse volikogu võib delegeerida valla- või linnavalitsusele muudatuste tegemise teenistuskohtade koosseisus volikogu kehtestatud palgafondi piires. Kohaliku omavalitsuse üksuse ametiasutuse teenistuskohtade liigituse teenistusgruppideks võib kehtestada kohaliku omavalitsuse üksuse volikogu või tema volitatud isik.  Sama seaduse § 11 lõike 1 kohaselt määratakse ametiasutuse teenistuskohtade koosseisus kindlaks vähemalt ametiasutuse teenistuskohtade jaotus ameti- ja töökohtadeks, nimetused, teenistuskoha tähtaegsus ja koormus.  Otsuse eelnõus toodud muudatused seni kehtinud struktuuris ja teenistuskohtade koosseisus.  Tapa Vallavalitsuse struktuur ja teenistuskohtade koosseis on kinnitatud Tapa Vallavolikogu 15. novembri 2023 otsusega nr 102 “Tapa Vallavalitsuse struktuur ja teenistuskohtade koosseisu kinnitamine“. Struktuuris oli Tapa vallavalitsuse ametiasutuses kokku 38 teenistuskohta, millest ametikohti 20 ja töökohti 18.  Lähtudes volikogu otsuse punktist 2 tegi vallavalitsus 2024. aastal vallavalitsuse teenistujate struktuuris mõned muudatusi. Muudatused sisaldasid peamiselt teenistuskoha nimetust. Finantsspetsialist nimetati finantsjuhiks, üks raamatupidaja töökoht vanemraamatupidajaks, üks sotsiaalhoolekandespetsialisti töökoht sotsiaaltöö assistendi töökohaks.  Muudatused tehti vallavalitsuse 31.01.2024 korraldusega nr 76, 12.06.2024 korraldusega nr 424 ja 11.09.2024 korraldusega nr 598.  Uus teenistujate koosseis  Eelnõu kohaselt lisandub 1,5 teenistuskohta. Arenguosakonda järelevalvespetsialist 1,0 koormusega ja kultuuriosakonda noorte heaolu spetsialist 0,5 koormusega.  2023. aasta mais koondati Tapa Vallavalitsuses 0.5 koormusega järelevalvespetsialisti teenistuskoht. Koondamise eesmärk oli hoida kokku personalikulusid ning kasutada efektiivsemalt vallavalitsuse spetsialistide oskusi ning teadmisi oma valdkondades järelevalve teostamiseks. Muudatuse tegemisel lähtuti arusaamast, et juhul kui järelevalve teostamine valdkondlikul põhimõttel ei osutu efektiivseks töökorralduseks kaalutakse järelevalve-spetsialisti teenistuskoha taasloomist koormusega, mis vastab elulistele vajadustele.  Järelevalveülesannete täitmine valdkonnapõhiselt ei ole osutunud optimaalseks lahenduseks millest lähtuvalt luuakse struktuuris järelevalvespetsialisti teenistuskoht arenguosakonda. Järelevalvespetsialisti ülesanded saavad olema laiemad kui haldusosakonna haldusalas, hõlmates ka elanikkonnakaitsega seonduvaid küsimusi. Teenistuskoha täitjalt eeldatakse vajaliku kvalifikatsiooni olemasolu või selle puudumisel vastava koolituse läbimist.  Noorte heaolu spetsialist on Lääne-Viru Omavalitsuste Liidu projekti „Noortegarantii tugisüsteem Lääne-Virumaal“ raames täidetav tähtajaline töökoht alates 01.01.2025 kuni 31.12.2027. Noorteprogrammi eesmärk on noortegarantii tugisüsteemi kuuluvate noorte nõustamine, noorte tööalase konkurentsivõime parandamine ja tööle aitamine või haridussüsteemi lõimumise toetamine, noortele mõeldud info vahetamine, ennetustegevuse planeerimine ning noori toetava võrgustikutöö korraldamine.  Kinnitatakse üle vallavalitsuse poolt tehtud muudatused teenistuskohtade nimetustes.  Eelnõu kohaselt on struktuuris alates 01.12.2024 kokku 39,5 teenistuskohta, 21 ametnikku ja 18,5 töölepingu alusel teenistujat.  Õigusakti vastuvõtmisest tulenevad kulutused ja nende katteallikad.  Otsuse rakendamisega seotud kulud kaetakse Tapa valla eelarvest. | | |
|  | | |
| Eelnõu ja seletuskirja koostaja | vallasekretär Piret Treial |
| Eelnõu esitaja ja ettekandja | vallavanem Riho Tell |